Държавен вестник, бр. 3, 2014 г., стр. 158

СТР.  158	
Д Ъ Р Ж А В Е Н  В Е С Т Н И К 	
БРОЙ  3
обемите на медицинската помощ за 2013 г. В 
поканата изрично е посочено, че ако не бъде 
постигната договореност до края на деня на 
срещата, на основание чл. 55д, ал. 9 ЗЗО це-
ните и обемите на медицинската помощ ще 
бъдат внесени в Министерския съвет чрез 
министъра на здравеопазването. С протокол 
от 27.12.2012 г. НЗОК е констатирала, че не са 
се явили представители на НЛС. С писмо изх. 
№ 04-04-165 от 27.12.2012 г. НЗОК е изпратила 
до министъра на здравеопазването искане по 
чл. 55д, ал. 9 ЗЗО за внасяне в Министерския 
съвет на Република България за приемане на 
обем и цена на медицинска помощ за 2013 г. 
По делото не бяха представени доказателства 
за публикуване в интернет страницата на 
Министерството на здравеопазването (МЗ) 
или на НЗОК на проекта на нормативния 
акт – предмет на спора. 
При така установената фактическа обста-
новка настоящият тричленен състав приема, 
че оспорването е основателно по следните 
съображения: 
Съгласно разпоредбата на чл. 26, ал. 2 
ЗНА, намираща приложение по силата на 
препращащата норма на чл. 80 АПК, при 
внасянето на проект на нормативен акт за 
издаване или приемане от компетентния ор-
ган съставителят на проекта го публикува на 
интернет страницата на съответната инсти-
туция заедно с мотивите, съответно доклада, 
като на заинтересованите лица се предоставя 
най-малко 14-дневен срок за предложения и 
становища по проекта. В конкретния случай 
това императивно предписание на закона не 
е било изпълнено. Въпреки дадените указания 
на страните по делото не бяха представени 
доказателства подзаконовият нормативен акт 
да е бил публикуван в интернет страницата 
на МЗ или на НЗОК. При тази фактическа 
обстановка и като изхожда от обстоятел-
ството, че нормата на чл. 26, ал. 2 ЗНА има 
императивен характер, то нарушаването є 
съставлява тежък порок, който представля-
ва самостоятелно основание за отмяна на 
издадения подзаконов нормативен акт. В 
този смисъл е и постоянната практика на 
Върховния административен съд, изложена в 
Решение № 6160 от 13.05.2009 г. по адм. дело 
№ 14596 от 2008 г. на ІІ отделение; Решение 
№ 3902 от 23.03.2010 г. по адм. дело № 13674 
от 2009 г. на І отделение; Решение № 6760 от 
14.05.2012 г. по адм. дело № 2802 от 2012 г. на 
петчленен състав и др.
При така приетото настоящият състав на-
мира, че не е необходимо да бъдат обсъждани 
изложените от жалбоподателя други доводи 
досежно законосъобразността на обжалвания 
подзаконов нормативен акт. Това е така, за-
щото, както се посочи по-горе, нарушаването 
на императивната норма на чл. 26, ал. 2 ЗНА 
представлява самостоятелно основание за 
отмяна на обжалваното постановление.
Водим от горното и на основание чл. 193, 
ал. 1 АПК, Върховният административен съд, 
трето отделение, 
Р Е Ш И :
Отменя Постановление № 5 на Минис-
терския съвет на Република България от 
10.01.2013 г. за приемане на обемите и цените 
на медицинската помощ по чл. 55, ал. 2, т. 2 
от Закона за здравното осигуряване за 2013 г. 
(ДВ, бр. 5 от 2013 г.).
Решението е оставено в сила с решение на 
петчленен състав № 16522 от 11.12.2013 г. по 
адм. дело 11740/2013 г. по описа на Върховния 
административен съд.
Председател: 
Георги Колев 
9489